*Projekts*

LATVIJAS REPUBLIKAS MINISTRU KABINETA

SĒDES PROTOKOLS

## Rīgā Nr. 2020.gada \_\_.\_\_\_\_\_\_\_\_\_\_

§.

**Informatīvais ziņojums “Par atļauju Izglītības un zinātnes ministrijai uzņemties papildu valsts budžeta ilgtermiņa saistības Izglītības un zinātnes ministrijas valsts budžeta programmas 70.00.00 "Citu Eiropas Savienības politiku instrumentu projektu un pasākumu īstenošana" apakšprogrammas 70.06.00 “Dalība Eiropas Savienības pētniecības un tehnoloģiju attīstības programmās” Eiropas Savienības politiku instrumentam “Atbalsts Eiropas Savienības pētniecības un tehnoloģiju attīstības projektu īstenošanai””**

 **(…)**

1. Pieņemt zināšanai iesniegto informatīvā ziņojuma projektu.

2. Pieņemt zināšanai, ka nepieciešamās valsts budžeta ilgtermiņa saistības Izglītības un zinātnes ministrijas valsts budžeta programmas 70.00.00 "Citu Eiropas Savienības politiku instrumentu projektu un pasākumu īstenošana" apakšprogrammas 70.06.00 “Dalība Eiropas Savienības pētniecības un tehnoloģiju attīstības programmās” Eiropas Savienības politiku instrumentam “Atbalsts Eiropas Savienības pētniecības un tehnoloģiju attīstības projektu īstenošanai” 2020.gadā un 2021.–2023.gadam kopā ir 17 988 186 *euro*, tajā skaitā 2020.gadam – 4 796 008 *euro*, 2021.gadam – 5 343 758 *euro*, 2022.gadam – 4 361 866 *euro* un 2023.gadam – 3 486 554 *euro*, no tām valsts budžeta ilgtermiņa saistībās apstiprinātais finansējums2020.gadā un 2021.–2023.gadam kopā ir 12 085 454 *euro*, tajā skaitā 2020.gadam – 3 164 956 *euro,* 2021.gadam – 3 164 953 *euro*, 2022.gadam–2 898 768 *euro* un2023.gadam – 2 856 777 *euro*.

3. Atļaut Izglītības un zinātnes ministrijai uzņemties jaunas valsts budžeta ilgtermiņa saistības Izglītības un zinātnes ministrijas valsts budžeta programmas 70.00.00 "Citu Eiropas Savienības politiku instrumentu projektu un pasākumu īstenošana" apakšprogrammas 70.06.00 "Dalība Eiropas Savienības pētniecības un tehnoloģiju attīstības programmās" Eiropas Savienības politiku instrumentam "Atbalsts Eiropas Savienības pētniecības un tehnoloģiju attīstības projektu īstenošanai" 2020.gadā un 2021. –2023.gadam kopā 5 902 732 *euro* apmērā, tai skaitā 2020.gadā – 1 631 052 *euro,* 2021.gadā – 2 178 805 *euro,* 2022.gadā – 1 463 098 *euro* un 2023.gadā – 629 777 *euro*.

4. Atbalstīt, ka šī protokollēmuma 3.punktā noteiktais finansējums 2020. un 2021.gadam tiek nodrošināts atbilstoši Ministru kabineta 2020.gada 2.jūnija sēdes protokola Nr.38 49.§ 9. un 14. punktam.

5. Lai nodrošinātu šī protokollēmuma 3.punktā noteikto finansējumu 2022. un 2023.gadam, Izglītības un zinātnes ministrijai normatīvajos aktos noteiktā kārtībā iesniegt Finanšu ministrijā valsts budžeta līdzekļu pārdales pieprasījumu no 74.resora "Gadskārtējā valsts budžeta izpildes procesā pārdalāmais finansējums" 80.00.00 programmas "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" uz Izglītības un zinātnes ministrijas valsts budžeta programmas 70.00.00 "Citu Eiropas Savienības politiku instrumentu projektu un pasākumu īstenošana" apakšprogrammu 70.06.00. "Dalība Eiropas Savienības pētniecības un tehnoloģiju attīstības programmās”.

Ministru prezidents A. K. Kariņš

Valsts kancelejas direktors J. Citskovskis

Iesniedzēja:

Izglītības un zinātnes ministre I. Šuplinska

Vizē:

Valsts sekretāre L. Lejiņa

L.Vecbiškena, 67047994

Linda.Vecbiskena@izm.gov.lv

D.Laipniece, 67047843

Diana.Laipniece@izm.gov.lv

M.Bundule, 67785423

Maija.Bundule@viaa.gov.lv